Държавен вестник, бр. 96, 2013 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  96
2. видима откъм водата – с информация за 
допустимото безопасно газене и допустимата 
максимална дължина на приставащите кораби, 
а ако местата за приставане на кораби са две 
или повече – и за идентификационния номер 
на всяко от тях.
Чл. 55. (1) Плаващите специализирани 
пристанищни обекти по чл. 111а, ал. 2 и по 
чл. 111б, ал. 2 и 3 ЗМПВВППРБ е необходимо:
1. да са разположени в акваторията в съ-
ответствие с предвижданията на действащия 
парцеларен план;
2. да са надеждно закрепени към брега 
(съответно към стационарно хидротехническо 
съоръжение) и/или към дъното в съответ-
ствие с предписанията на производителя и 
с одобрената от директора на съответната 
дирекция „Морска администрация“ и капитан 
на пристанището схема за обвързване;
3. да съответстват на изискванията за 
устойчивост и якост съобразно проектно-
техническата документация;
4. връзката с брега да се осъществява чрез 
преходен мост (сходня), който:
а) е закрепен надеждно към брега и към 
плаващото устройство при отчитане на въз-
можните колебания във водния стоеж;
б) има конструкция с достатъчна носи-
моспособност, устойчивост и дълготрайност;
в) осигурява двупосочно движение на хора;
5. плаващото устройство и преходният 
мост да са оборудвани с леерни ограждения 
с минимална височина 1000 mm;
6. повърхността на съоръжението да е 
покрита с настилка или да е обработена по 
начин, който осигурява безопасност срещу 
хлъзгане, и да е почистена и свободна от 
предмети, които затрудняват движението на 
хора или създават предпоставки за злополуки.
(2) Корабното място (или места) на плава-
щите специализирани пристанищни обекти по 
чл. 111а, ал. 2 и чл. 111б, ал. 2 и 3 ЗМПВВППРБ 
трябва да е оборудвано в съответствие с изис-
кванията по чл. 54, ал. 2.
(3) Обозначаването на плаващите специ-
ализирани пристанищни обекти се извършва 
в съответствие с изискванията на чл. 54, ал. 3.
(4) Техническото състояние на плаващи-
те специализирани пристанищни обекти по 
чл. 111а, ал. 2 и чл. 111б, ал. 2 и 3 ЗМПВВППРБ 
в българския участък на река Дунав се удос-
товерява по реда и при условията на глава 
седемнадесета „Специфични изисквания към 
плаващите съоръжения и плаващите устрой-
ства“ от Наредба № 22 от 2008 г. за техниче-
ските изисквания към корабите, плаващи по 
вътрешните водни пътища.
Чл. 56. (1) Пристаните за кораби за сезонен 
превоз на пътници се оборудват и с изправ-
ни спасителни средства – не по-малко от 2 
спасителни кръга на всяко корабно място, с 
дължина на въжето 30 m.
(2) Освен на български език надписите на 
табелите по чл. 54, ал. 3, т. 1 на пристаните за 
кораби за сезонен превоз на пътници трябва 
да бъдат и на английски и поне още един 
европейски език.
Чл. 57. (1) Специализираните пристанищ-
ни обекти по чл. 111а, ал. 3 и чл. 111б, ал. 4 
ЗМПВВППРБ е необходимо да съответстват 
на следните изисквания:
1. да е осигурена защитата им от вълново 
въздействие, включително при лоши и екс-
тремни метеорологични условия;
2. по повърхността и в дълбочина да са 
свободни от препятствия, включително пла-
ващите хидротехнически съоръжения – огра-
дителни и/или служещи за привързване 
(швартоване) на корабите, да са разположени в 
съответствие с предвижданията на действащия 
парцеларен план и по начин, който не създава 
затруднения за маневрирането и заставането 
на котва или приставането на корабите;
3. стационарните оградителни хидротехни-
чески съоръжения следва да нямат:
а) деформации или повреди в конструк-
цията, създаващи опасност за укриващите се 
(зимуващите) кораби;
б) необозначени или необезопасени за 
корабоплаването подводни или надводни 
елементи;
4. плаващите хидротехнически съоръ-
жения – оградителни и/или служещи за 
привързване (швартоване) на корабите, е 
необходимо да съответстват на изискванията 
по т. 3, както и:
а) да съответстват на изискванията за 
устойчивост и якост съгласно проектно-тех-
ническата документация;
б) да са надеждно закрепени към дъното 
и/или към брега (съответно към стационарно 
хидротехническо съоръжение) в съответствие 
с предписанията на производителя и с одо-
брената от директора на съответната дирек-
ция „Морска администрация“ и капитан на 
пристанището схема за обвързване.
(2) Специализираните пристанищни обекти 
по чл. 111б, ал. 4 ЗМПВВППРБ (зимовници-
те) е необходимо да отговарят и на следните 
специфични изисквания:
1. да осигуряват защита на зимуващите 
кораби при ледоход;
2. техническото състояние на плаващите 
хидротехнически съоръжения – оградителни 
и/или служещи за привързване (швартоване) 
на корабите, да е удостоверено по реда и при 
условията на глава седемнадесета „Специфич-
ни изисквания към плаващите съоръжения и 
плаващите устройства“ от Наредба № 22 от 
2008 г. за техническите изисквания към кора-
бите, плаващи по вътрешните водни пътища;
3. когато това е предвидено в одобрените 
инвестиционни проекти, да са оборудвани с 
изправни и безопасни: